CELEX: C2005/057/47
Language: fi
Date: 2005-03-05 00:00:00
Title: Asia T-470/04: Thomas Peykerin 19.11.2004 Euroopan yhteisöjen komissiota vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/28
            
         Thomas Peykerin 19.11.2004 Euroopan yhteisöjen komissiota vastaan nostama kanne
   (Asia T-470/04)
   (2005/C 57/47)
   Oikeudenkäyntikieli: ranska
   Thomas Peyker, kotipaikka Santo Domingo (Dominikaaninen tasavalta), on nostanut 19.11.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission päätöksen niiden pisteiden myöntämisestä, jotka kertyvät virkamiehen ”tilille”, ja päätöksen, jolla kantajaa ei ylennetty palkkaluokkaan A6 ylennyskierroksella 2003;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevassa asiassa kantaja vastustaa nimittävän viranomaisen kieltäytymistä ylentää hänet palkkaluokkaan A6 ylennyskierroksella 2003 sekä niiden lähtö/etusijapisteiden myöntämistä, jotka kertyvät hänen ”tililleen” ja jotka ovat tältä osin riittämättömät.
   Väitteidensä tueksi kantaja vetoaa henkilöstösääntöjen 43 ja 45 artiklan rikkomiseen sekä syrjintäkiellon periaatteen ja yhdenvertaisia uralla ylenemismahdollisuuksia koskevan periaatteen loukkaamiseen.
   Hän täsmentää tältä osin, että kieltäytyminen myöntämästä hänelle oikeutetusti kuuluvia erityisiä täydentäviä etusijapisteitä siksi, että vaikka hänen pääosastonsa oli edellisellä ylennyskierroksella ehdottanut hänelle ylennystä, hän ei sijoittunut 150 prosentin ylentämismahdollisuuden rajoihin, johti hänen rinnastamiseensa niihin virkamiehiin, joita heidän esimiehensä eivät olleet ehdottaneet ylennettäviksi edellisellä ylennyskierroksella, ja tämä loukkasi sen periaatteen soveltamista, jonka mukaan ansiot ovat ylentämisessä ratkaiseva arviointiperuste.
   Lisäksi ylimenokauden etusijapisteet oli myönnetty tässä tapauksessa ottamatta huomioon viitekaudelle laadittuja arviointikertomuksia ja suorittamatta ansioiden vertailua.